Heckler & Koch MP5
Heckler & Koch MP5 (iš vok. Maschinenpistole 5 'pistoletas kulkosvaidis, modelis 5') – 9 mm pistoletas kulkosvaidis, suprojektuotas vokiečių inžinierių komandos iš Vokietijos lengvųjų ginklų gamintojų „Heckler & Koch“, Oberndorf am Nectar miestelyje, šeštajame XX a. dešimtmetyje. Iš viso egzistuoja apie 100 šio ginklo variacijų. MP5 yra šiuo metu vienas iš labiausiai naudojamų pistoletų kulkosvaidžių pasaulyje, esantis daugybės karinių, teisėsaugos, žvalgybos ir apsaugos organizacijų ginkluotėje. 1999 m. „Heckler & Koch“ pradėjo gaminti naują ginklą „Heckler & Koch UMP“, paremtą MP5. Nepaisant naujo ginklo, MP5 išliko populiaresnis.